b"\n_START_ARTICLE_\nGori, Georgia\n_START_SECTION_\nIstoric\n_START_PARAGRAPH_\nTeritoriul dimprejurul localit\xc4\x83\xc8\x9bii a fost locuit \xc3\xaenc\xc4\x83 din Epoca Bronzului. Conform cronicilor medievale gruzine, Gori a fost fondat \xc3\xaen timpul regelui David al IV-lea (1089 -1125), de\xc8\x99i exist\xc4\x83 dovezi c\xc4\x83 fort\xc4\x83rea\xc8\x9ba din localitate a fost utilizat\xc4\x83 din secolul al VII-lea. Mai mult, arheologii au scos la lumin\xc4\x83 dovezi care atest\xc4\x83 locuirea urban\xc4\x83 \xc3\xaen zon\xc4\x83 \xc3\xaenc\xc4\x83 din Antichitate. Dup\xc4\x83 anexarea Georgiei de c\xc4\x83tre ru\xc8\x99i Gori prime\xc8\x99te statut de ora\xc8\x99 \xc3\xaen anul 1801. A fost afectat de cutremurul din 1920, \xc3\xaen timpul Uniunii Sovietice este un important centru industrial, care decade dup\xc4\x83 anii '90. \xc3\x8en timpul r\xc4\x83zboiului din 2008 a fost capturat de for\xc8\x9bele ruse \xc8\x99i mili\xc8\x9biile sud-osetine \xc3\xaentre 11 august \xc8\x99i 22 august._NEWLINE_\xc3\x8en aceast\xc4\x83 localitate s-a n\xc4\x83scut \xc3\xaen 1878 Iosif Vissarionovici Stalin. Statuia de bronz a acestuia, ridicat\xc4\x83 la \xc3\xaenceputul anilor 1950, care era una din pu\xc8\x9binele r\xc4\x83mase pe teritoriul fostei Uniuni Sovietice dup\xc4\x83 1991, a fost mutat\xc4\x83 \xc3\xaen 2010 \xc3\xaentr-un muzeu dedicat fostului dictator, pe locul r\xc4\x83mas liber fiind ridicat un monument dedicat victimelor conflictului din 2008, cu Rusia.\n_START_SECTION_\nSport\n_START_PARAGRAPH_\nPe plan fotbalistic, localitatea este reprezentat\xc4\x83 de echipa local\xc4\x83 FC Dila Gori."